pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กระทรวงอุตฯ อัดฉีดเงินเพิ่ม 3 พันล้านหนุนสินเชื่อประชารัฐช่วยเอสเอ็มอี เร่งกระตุ้นเศรษฐกิจครึ่งปีหลัง
วันจันทร์ที่ 1 สิงหาคม 2565
กระทรวงอุตฯ อัดฉีดเงินเพิ่ม 3 พันล้านหนุนสินเชื่อประชารัฐช่วยเอสเอ็มอี เร่งกระตุ้นเศรษฐกิจครึ่งปีหลัง
กระทรวงอุตฯ อัดฉีดเงินเพิ่ม 3 พันล้านหนุนสินเชื่อประชารัฐช่วยเอสเอ็มอี เร่งกระตุ้นเศรษฐกิจครึ่งปีหลัง
กระทรวงอุตสาหกรรม ขยายกรอบวงเงินสินเชื่อกองทุนประชารัฐ ปีงบประมาณ 2565 เพิ่ม 3,000 ล้านบาท ให้กับผู้ประกอบการกลุ่มธุรกิจ BCG และอีก 10 กลุ่มธุรกิจศักยภาพ เร่งเพิ่มสภาพคล่องให้กับธุรกิจ และช่วยกระตุ้นเศรษฐกิจของประเทศในช่วงครึ่งปีหลัง คาดปล่อยสินเชื่อกว่า 1,000 ราย เกิดการจ้างงานกว่า 10,000 อัตรา
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม กล่าวว่า ตามที่คณะรัฐมนตรี (ครม.) มีมติเมื่อวันที่ 17 มกราคม 2560 เห็นชอบจัดตั้งกองทุนพัฒนาเอสเอ็มอีตามแนวประชารัฐ วงเงิน 20,000 ล้านบาท เพื่อกระตุ้นการลงทุนและเพิ่มสภาพคล่องให้เอสเอ็มอี ซึ่งเป็นเส้นเลือดใหญ่ของเศรษฐกิจไทย รวมถึงพัฒนาและเพิ่มผลิตภาพให้ 10 กลุ่มอุตสาหกรรมเป้าหมาย และอุตสาหกรรมอื่น ๆ ตามนโยบายรัฐบาล อาทิ BCG Model ยานยนต์ไฟฟ้า อุปกรณ์และบริการทางการแพทย์ ตั้งแต่ต้นปีงบประมาณ 2565 กองทุนฯ ได้ให้บริการสินเชื่อเพื่อเพิ่มศักยภาพ เสริมสภาพคล่อง และช่วยฟื้นฟูธุรกิจไปแล้ว รวมวงเงินกว่า 3,000 ล้านบาท และจากสถานการณ์ปัจจุบันที่รัฐบาลได้มีการผ่อนคลายมาตรการ และเร่งฟื้นฟูเศรษฐกิจของประเทศ ทําให้มีผู้ประกอบการจํานวนมากที่ต้องการสินเชื่อดอกเบี้ยต่ํา เพื่อนําไปใช้เป็นทุนหมุนเวียนในธุรกิจ กระทรวงอุตสาหกรรม โดย สํานักงานกองทุนพัฒนาเอสเอ็มอีตามแนวประชารัฐ จึงได้ขยายกรอบวงเงินสินเชื่อเพิ่มเติมอีก 3,000 ล้านบาท อัตราดอกเบี้ย 2% ต่อปี วงเงินกู้สูงสุด 2 ล้านบาทต่อราย ระยะเวลากู้นานสูงสุด 7 ปี ปลอดชําระเงินต้นสูงสุดไม่เกิน 12 เดือน เพื่อให้บริการผู้ประกอบการในกลุ่มธุรกิจ BCG และอีก 10 กลุ่มธุรกิจที่มีศักยภาพ อาทิ กลุ่มอุตสาหกรรมท่องเที่ยว กลุ่มอุตสาหกรรมเกษตรและอาหารแปรรูป กลุ่มอุตสาหกรรมยานยนต์และชิ้นส่วน กลุ่มอุตสาหกรรมเครื่องมือแพทย์ กลุ่มอุตสาหกรรมไฟฟ้าและอิเล็กทรอนิกส์ กลุ่มอุตสาหกรรมก่อสร้าง และกลุ่มอุตสาหกรรมโลจิสติกส์ ซึ่งคาดว่าเงินสินเชื่อนี้จะสามารถช่วยต่อทุนที่ใช้ในการทําธุรกิจ (Runway)ให้ธุรกิจเอสเอ็มอีสามารถอยู่รอดได้ในสภาวะเศรษฐกิจปัจจุบัน คาดว่าจะปล่อยสินเชื่อได้กว่า 1,000 ราย เกิดการจ้างงานไม่น้อยกว่า 10,000 อัตรา
นายเดชา จาตุธนานันท์ ผู้ตรวจราชการกระทรวงอุตสาหกรรม และผู้อํานวยการกองทุนพัฒนาเอสเอ็มอีตามแนวประชารัฐ กล่าวเพิ่มเติมว่า โครงการสินเชื่อสร้างโอกาสและเสริมสภาพคล่องเอสเอ็มอี จะเป็นการเปิดโอกาสให้ผู้ประกอบการทั่วประเทศ สามารถเข้าถึงเงินทุน โดยคาดว่าจะเปิดรับคําขอสินเชื่อผ่านช่องทางออนไลน์ประมาณช่วงเดือนสิงหาคม 2565 ผู้ประกอบการที่สนใจสามารถติดตามข่าวสารได้ที่ www.thaismefund.com
สําหรับทิศทางการทํางานของกองทุนฯ จะมุ่งเน้นการสนับสนุนสินเชื่อเพื่อช่วยยกระดับภาคอุตสาหกรรมไทยด้วยเทคโนโลยีและนวัตกรรม เร่งผลักดันให้เกิดและเพิ่มจํานวนธุรกิจในกลุ่ม BCG ภายในประเทศให้มีจํานวนมากขึ้น ควบคู่กับการส่งเสริมเอสเอ็มอีให้ปรับตัวได้ในยุค Next Normal รวมถึงการบูรณาการกับหน่วยงานพันธมิตรทั้งในและต่างประเทศในการจัดหาช่องทางการตลาดสําหรับผู้ประกอบการเอสเอ็มอีไทย เพื่อผลักดันให้เศรษฐกิจของประเทศเติบโตอย่างมั่นคง
1 สิงหาคม 2565
รัฐบาลไทย-ข่าวทำเนียบรัฐบาล-ประกาศ​ ขสมก.​ ประจำวันที่ 29 สิงหาคม 2564 พบพนักงานติดเชื้อไวรัส COVID-19 จำนวน 5 ราย
วันอาทิตย์ที่ 29 สิงหาคม 2564
ประกาศ​ ขสมก.​ ประจําวันที่ 29 สิงหาคม 2564 พบพนักงานติดเชื้อไวรัส COVID-19 จํานวน 5 ราย
ประกาศ​ ขสมก.​ ประจําวันที่ 29 สิงหาคม 2564 พบพนักงานติดเชื้อไวรัส COVID-19 จํานวน 5 ราย
1)​ พนักงานขับรถโดยสารปรับอากาศ สาย 505 เพศชาย อายุ 59 ปี
2)​ พนักงานเก็บค่าโดยสารรถปรับอากาศ สาย 140 เพศหญิง อายุ 35 ปี
3)​ พนักงานขับรถโดยสารธรรมดา สาย 82 เพศชาย อายุ 59 ปี (ปัจจุบันปฏิบัติหน้าที่นายท่าปล่อยรถโดยสาร สาย 82 เนื่องจากพนักงานป่วยเป็นโรคเส้นเลือดในสมองตีบ)
4)​ พนักงานเก็บค่าโดยสารรถปรับอากาศ สาย 516 เพศชาย อายุ 56 ปี
5) พนักงานขับรถโดยสารปรับอากาศ สาย 2 เพศชาย อายุ 46 ปี
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ควงเลขา ป.ป.ส. เยี่ยมจุดตรวจห้วยไร่ จ.แพร่ ให้กำลังใจเจ้าหน้าที่ ชมทำงานแข็งขันเป็นจุดยุทธศาสตร์สกัดยา แนะอย่าทำงานรูปแบบเก่า
วันพฤหัสบดีที่ 5 พฤษภาคม 2565
รัฐมนตรีว่าการกระทรวงยุติธรรม ควงเลขา ป.ป.ส. เยี่ยมจุดตรวจห้วยไร่ จ.แพร่ ให้กําลังใจเจ้าหน้าที่ ชมทํางานแข็งขันเป็นจุดยุทธศาสตร์สกัดยา แนะอย่าทํางานรูปแบบเก่า
รัฐมนตรีว่าการกระทรวงยุติธรรม ควงเลขา ป.ป.ส. เยี่ยมจุดตรวจห้วยไร่ จ.แพร่ ให้กําลังใจเจ้าหน้าที่ ชมทํางานแข็งขันเป็นจุดยุทธศาสตร์สกัดยา แนะอย่าทํางานรูปแบบเก่า ศึกษาประมวล กม.ใหม่ตามให้ทัน เน้นสืบสาวยึดทรัพย์รับรางวัลนําจับมหาศาล
เมื่อเวลา 15.30 น. ที่จุดตรวจ สภ.ห้วยไร่ จ.แพร่ นายสมศักดิ์ เทพสุทิน รมว.ยุติธรรม พร้อมด้วย นายวิชัย ไชยมงคล เลขาธิการ ป.ป.ส. ลงพื้นที่ตรวจเยี่ยม โดยมี นายสมหวัง พ่วงบางโพ ผู้ว่าราชการจังหวัดแพร่ พล.ต.ต ชาคริต สวัสดี ผู้บังคับการตํารวจภูธร จ.แพร่ ตํารวจและเจ้าหน้าที่ในพื้นที่ให้การต้อนรับ
นายสมศักดิ์ กล่าวว่า ขอบคุณเจ้าหน้าที่ทุกท่านในการร่วมงานราชการอย่างแข็งขัน จุดตรวจแห่งนี้ เป็นเส้นทางหลักในการสกัดการลําเลียงยาเสพติดจากภาคเหนือตอนบน สู่พื้นที่พัทยาในภาคกลาง และ กทม. เป็นด่านยุทธศาสตร์ของสํานักงานตํารวจแห่งชาติ ซึ่งที่ผ่านมาจุดตรวจแห่งนี้ถือว่าทําผลงานได้เป็นอย่างดี ยึดยาบ้าได้ 14 ล้านเม็ด หากคิดเม็ดละ 50 บาท จะมีมูลค่า 745 ล้านบาท ไอซ์ 124 กก. มูลค่า 7.4 ล้านบาท รวมทั้งหมดมูลค่าถึง 752.4 ล้าน
นายสมศักดิ์ กล่าวอีกว่า เป้าหมายหลักในการปราบปรามยาเสพติด คือการไล่ยึดทรัพย์เครือข่ายยาเสพติดให้สิ้นซาก การทํางานของพวกเรานั้นอย่าไปยึดแบบเก่าๆ ต้องทําให้ทันสมัย ตามประมวลกฎหมายยาเสพติดฉบับใหม่ให้ทัน ศึกษาให้ละเอียด จะทําให้การทํางานเราง่ายและเข้าใจกันมากขึ้น เดิมเราเน้นการยึดจับกุมเม็ดยา แต่หากท่านยึดทรัพย์สินของคนที่ขน ที่ค้ายา แล้วมาคํานวณตัวเลขมูลค่าของการค้าหรือแวลูเบท ซึ่งยึดทรัพย์ย้อนหลังได้ 10 ปี แล้วไปยึดทรัพย์ และพวกท่านก็จะได้รางวัล เช่น การขยายผลจากการจับยาบ้า 1 ล้านเม็ด สืบสาวจนยึดทรัพย์ได้ 500 ล้านบาท คนจับกุมได้ 2% หรือ 10 ล้านบาท พนักงานสอบสวนได้ 4% หรือ 20 ล้านบาท ส่วนเจ้าหน้าที่ขยายผลได้ 15% หรือ 75 ล้านบาท
"ผมขอบคุณ ป.ป.ส. สภ.ห้วยไร่ และเจ้าหน้าที่ทุกท่าน ที่ทํางานหนัก ทุ่มเท ในการป้องกันและปราบปรามยาเสพติด ผมมั่นใจว่าประมวลกฎหมายยาเสพติดฉบับใหม่ จะแก้ปัญหายาเสพติดได้อย่างแน่นอน เพราะเราสืบสาวตั้งแต่รายเล็กๆไปจนถึงผู้บงการใหญ่ สุดท้ายนี้ ผมขอให้ภารกิจเป็นไปด้วยความปลอดภัย เราทุกคนจะช่วยทําให้ยาเสพติดลดลงไป" นายสมศักดิ์ กล่าว
รัฐบาลไทย-ข่าวทำเนียบรัฐบาล-กระทรวงยุติธรรม ร่วมประชุมคณะกรรมการระดับชาติเพื่อเตรียมการจัดการประชุมผู้นำเศรษฐกิจเอเปก
วันเสาร์ที่ 9 ตุลาคม 2564
กระทรวงยุติธรรม ร่วมประชุมคณะกรรมการระดับชาติเพื่อเตรียมการจัดการประชุมผู้นําเศรษฐกิจเอเปก
กระทรวงยุติธรรม ร่วมประชุมคณะกรรมการระดับชาติเพื่อเตรียมการจัดการประชุมผู้นําเศรษฐกิจเอเปก และการประชุมที่เกี่ยวข้อง ในช่วงที่ประเทศไทยเป็นเจ้าภาพการประชุมเอเปค ปี พ.ศ. ๒๕๖๕ ครั้งที่ ๓/๒๕๖๔ ผ่านระบบการประชุมทางไกล (Video Conference)
ในวันศุกร์ที่ ๘ ตุลาคม ๒๕๖๔ เวลา ๑๓.๓๐ น.
พ.ต.ท.ประวุธ วงศ์สีนิล รองปลัดกระทรวงยุติธรรม เข้าร่วมประชุมคณะกรรมการระดับชาติเพื่อเตรียมการจัดการประชุมผู้นําเศรษฐกิจเอเปก และการประชุมที่เกี่ยวข้อง ในช่วงที่ประเทศไทยเป็นเจ้าภาพการประชุมเอเปค ปี พ.ศ. ๒๕๖๕ ครั้งที่ ๓/๒๕๖๔ ผ่านระบบการประชุมทางไกล (Video Conference) เพื่อรับทราบการแก้ไขเพิ่มเติมองค์ประกอบในคณะกรรมการระดับชาติฯ และคณะอนุกรรมการด้านต่างๆ ประกอบด้วยคณะกรรมการระดับชาติ และคณะอนุกรรมการด้านประชาสัมพันธ์
นอกจากนี้ที่ประชุมพิจารณาความคืบหน้าผลลัพธ์ที่เป็นรูปธรรม และข้อริเริ่ม / โครงการภายใต้แต่ละประเด็นสําคัญ อีกทั้งกําหนดการการประชุมสําคัญของเอเปก ปี พ.ศ. ๒๕๖๕ การประกวดตราสัญลักษณ์ เอเปค ปี พ.ศ. ๒๕๖๕ รวมทั้งวีดิทัศน์การรับมอบตําแหน่งเจ้าภาพเอเปค ปี พ.ศ. ๒๕๖๕ และพิธีเปิดตัวการเป็นเจ้าภาพเอเปค ปี พ.ศ. ๒๕๖๕
รัฐบาลไทย-ข่าวทำเนียบรัฐบาล-กรมการขนส่งทางราง ออกประกาศ เรื่อง แนวทางปฏิบัติด้านความปลอดภัยเพื่อป้องกันอุบัติเหตุของผู้ใช้บริการบริเวณบันไดเลื่อนของสถานีระบบขนส่งทางราง
วันศุกร์ที่ 26 สิงหาคม 2565
กรมการขนส่งทางราง ออกประกาศ เรื่อง แนวทางปฏิบัติด้านความปลอดภัยเพื่อป้องกันอุบัติเหตุของผู้ใช้บริการบริเวณบันไดเลื่อนของสถานีระบบขนส่งทางราง
สําหรับหน่วยงานที่ให้บริการระบบขนส่งทางราง
นายพิเชฐ คุณาธรรมรักษ์ อธิบดีกรมการขนส่งทางรางกระทรวงคมนาคม เปิดเผยหลังประกาศแนวทางปฏิบัติด้านความปลอดภัยเพื่อป้องกันอุบัติเหตุของผู้ใช้บริการบริเวณบันไดเลื่อนของสถานีระบบขนส่งทางราง สําหรับหน่วยงานที่ให้บริการระบบขนส่งทางราง โดยกล่าวว่า จากเหตุผู้ใช้บริการรถไฟฟ้าบริเวณสถานีสุรศักดิ์เกิดอุบัติหกล้มจากการขึ้นบันไดเลื่อนในเขตระบบเมื่อวันที่ 20 สิงหาคม 2565 ส่งผลให้ผู้ใช้บริการรายอื่น ๆ เสียหลักล้มทับกันจนได้รับบาดเจ็บหลายราย
ดังนั้น เพื่อป้องกันไม่ให้เกิดเหตุการณ์ลักษณะเช่นนี้ในสถานีระบบขนส่งทางราง โดยเฉพาะในช่วงเวลาหรือสถานการณ์ที่มีผู้ใช้บริการเป็นจํานวนมาก เช่น เกิดฝนตกหนัก มีการจัดชุมนุมทางการเมือง จัดแสดงดนตรี จัดงานนิทรรศการหรือแสดงสินค้า การจัดกิจกรรมส่งท้ายปีเก่าต้อนรับปีใหม่ เป็นต้น ขร. จึงได้กําหนดแนวทางปฏิบัติด้านความปลอดภัยผู้ใช้บริการบันไดเลื่อนของสถานีระบบขนส่งทางรางทุกแห่ง เพื่อผู้ให้บริการใช้ถือปฏิบัติ ดังนี้
ข้อ 1 ให้มีการประสานข้อมูลเกี่ยวกับช่วงเวลาการดําเนินกิจกรรมเพื่อเตรียมความพร้อมเพิ่มกําลังเจ้าหน้าที่บริเวณสถานีระบบขนส่งทางรางนั้นอย่างเพียงพอตามจุดต่าง ๆ เพื่อบริหารจัดการ การขึ้น-ลง บันไดเลื่อนอย่างต่อเนื่อง
ข้อ 2 ให้มีการจัดกลุ่มและลําดับการให้บริการ (group release/crowd control) โดยคํานึงถึงจุดคอขวดต่าง ๆ (bottleneck) เพื่อลดความหนาแน่น ตั้งแต่ชั้นพื้นดิน ชั้นจําหน่ายตั๋ว และชั้นชานชาลา (platform) ไม่ให้เกิดเหตุผู้ใช้บริการขึ้นบันไดเลื่อนจนหนาแน่นและติดขัด จนไม่สามารถควบคุมการเคลื่อนตัวของผู้ใช้บริการ (passenger flow) ได้
ข้อ 3 กรณีที่ไม่สามารถบริหารจัดการบริเวณบันไดเลื่อนได้ หรือมีผู้ใช้บริการจํานวนมากบนสถานีระบบขนส่งทางราง ให้พิจารณาจํากัดการใช้งานบันไดเลื่อน และแจ้งให้ผู้ใช้บริการขึ้นบันไดปกติที่อยู่ใกล้เคียงแทน รวมทั้งให้มีการประกาศประชาสัมพันธ์อย่างชัดเจนให้ผู้ใช้บริการทราบสถานการณ์และวิธีการเข้าสู่สถานีระบบขนส่งทางราง
ข้อ 4 ให้มีการประชาสัมพันธ์ให้ผู้ใช้บริการทราบถึงการใช้บันไดเลื่อนอย่างปลอดภัย เช่น ไม่ผลักหรือหยอกล้อกัน งดเล่นโทรศัพท์มือถือ ดูแลเด็กและผู้สูงอายุ ระมัดระวังชายกางเกงยาว กระโปรง รองเท้ายางและปลายเชือกรองเท้า จับราวบันไดทุกครั้ง ขณะใช้บันไดเลื่อน เป็นต้น
ทั้งนี้ ขร. จะมีการติดตามการปฏิบัติตามแนวทางดังกล่าวอย่างเข้มงวด รวมทั้งจะมีการดําเนินการวางแนวทางป้องกันการเกิดอุบัติเหตุในจุดต่างๆ ของสถานีระบบขนส่งทางราง เพื่อป้องกันไม่ให้เกิดเหตุการณ์อย่างเช่นดังกล่าวขึ้นอีกต่อไป
รัฐบาลไทย-ข่าวทำเนียบรัฐบาล-​โฆษกรัฐบาลยินดีท่องเที่ยวไทยสัญญาณบวก ประชาชนทะยอยลงทะเบียน “เราเที่ยวด้วยกันเฟส 4”
วันพุธที่ 29 มิถุนายน 2565
​โฆษกรัฐบาลยินดีท่องเที่ยวไทยสัญญาณบวก ประชาชนทะยอยลงทะเบียน “เราเที่ยวด้วยกันเฟส 4”
ขณะที่ “นายกฯ” กําชับตํารวจ-พื้นที่ท่องเที่ยว เตรียมพร้อมรับช่วงวันหยุดยาว ก.ค. นี้ พร้อมขอผู้ประกอบการอย่าฉวยโอกาสขึ้นราคาอาหาร/ที่พัก เพื่อร่วมกันเดินหน้ากระตุ้นเศรษฐกิจและการท่องเที่ยวภายในประเทศ
วันนี้ (29 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เผยความคืบหน้าโครงการเราเที่ยวด้วยกันเฟส 4 ส่วนต่อขยาย ตามที่ประชุมคณะรัฐมนตรีมีมติเพิ่ม 1.5 ล้านสิทธิ และขยายระยะเวลาโครงการไปจนสิ้นสุดเดือนตุลาคม 2565 โดยเริ่มเปิดให้ประชาชนลงทะเบียนเข้าร่วมโครงการฯ ไปเมื่อวันที่ 27 มิ.ย. ที่ผ่านมาเป็นวันแรก ซึ่งมีกระแสตอบรับที่ดี ประชาชนให้ความสนใจ ลงทะเบียนเพื่อใช้บริการช่วงเดือนกรกฎาคม ที่มีวันหยุดยาวติดต่อกัน ทั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ติดตามการดําเนินโครงการฯ มาโดยตลอด และกําชับให้ทุกหน่วยงานที่เกี่ยวข้องอํานวยความสะดวก ดูแลความปลอดภัยของนักเที่ยวทั้งในและต่างประเทศ ตลอดจนเร่งประชาสัมพันธ์ข้อมูลและกิจกรรมการท่องเที่ยวที่หลากหลาย เพื่อเป็นทางเลือกแก่พี่น้องประชาชนและกระตุ้นให้เกิดการท่องเที่ยวภายในประเทศมากขึ้น
โฆษกประจําสํานักนายกรัฐมนตรี กล่าวเพิ่มเติมว่า โครงการเราเที่ยวกันเฟส 4 ส่วนขยาย ได้เปิดให้ประชาชนผู้ไม่เคยลงทะเบียนรับสิทธิ สามารถลงทะเบียนเข้าร่วมโครงการฯ ได้ตั้งแต่วันที่ 27 มิถุนายน 2565 เป็นต้นไป ผ่านทางเว็บไซต์ www.เราเที่ยวด้วยกัน.com และสําหรับผู้ที่เคยลงทะเบียนโครงการเราเที่ยวกันเฟส 1 - 4 แล้ว สามารถกดรับหลักเกณฑ์และเงื่อนไขบนแอปพลิเคชันเป๋าตัง โดยไม่ต้องลงทะเบียนรับสิทธิใหม่ ทั้งนี้ เริ่มจองโรงแรมและที่พักได้ตั้งแต่วันที่ 1 กรกฎาคม – 23 ตุลาคม 2565 และเริ่มเข้าพักได้ตั้งแต่วันที่ 8 กรกฎาคม – 31 ตุลาคม 2565 ในส่วนตั๋วเครื่องบินจะเปิดให้ลงทะเบียน โดยเป็นตั๋วที่จองและออกเดินทางตั้งแต่วันที่ 3 กรกฎาคม – 5 พฤศจิกายน 2565
“โครงการเราเที่ยวด้วยกันเฟส 4” เป็นโครงการที่รัฐบาลดําเนินการต่อเนื่อง ได้รับกระแสตอบรับเป็นอย่างดี โดยกระตุ้นให้เกิดการใช้จ่ายของภาคประชาชนผ่านการท่องเที่ยวภายในประเทศ ซึ่งจะช่วยเพิ่มสภาพคล่องให้ผู้ประกอบการธุรกิจท่องเที่ยวและธุรกิจที่เกี่ยวเนื่อง รวมทั้งสร้างงานสร้างอาชีพ ตลอดจนฟื้นฟูเศรษฐกิจของประเทศในองค์รวม โดยนายกรัฐมนตรี ได้กําชับไปยังเจ้าหน้าที่ตํารวจ และหน่วยงานต่างๆในพื้นที่ให้ดูแลความปลอดภัยของนักเที่ยวโดยเฉพาะช่วงวันหยุดยาวในเดือนกรกฎาคมนี้ พร้อมขอความร่วมมือไปยังผู้ประกอบการที่เข้าร่วมโครงการทุกราย ให้คงกําหนดราคาที่พักในราคาปกติและเป็นธรรม อย่าฉวยโอกาสที่มีโครงการสนับสนุนจากรัฐบาลในการปรับขึ้นราคาผู้ประกอบการ เพื่อร่วมกันเดินหน้ากระตุ้นเศรษฐกิจและการท่องเที่ยวภายในประเทศ” นายธนกรฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผยแม้ ศบค. ผ่อนคลายมาตรการ "นายกฯ" ยังขอให้ประชาชนปฏิบัติตามมาตรการ 2U อย่างแข็งขัน เพื่อร่วมเปลี่ยนผ่านประเทศไทยสู่ระยะ Post-pandemic
วันเสาร์ที่ 18 มิถุนายน 2565
โฆษกรัฐบาลเผยแม้ ศบค. ผ่อนคลายมาตรการ "นายกฯ" ยังขอให้ประชาชนปฏิบัติตามมาตรการ 2U อย่างแข็งขัน เพื่อร่วมเปลี่ยนผ่านประเทศไทยสู่ระยะ Post-pandemic
โฆษกรัฐบาลเผยแม้ ศบค. ผ่อนคลายมาตรการ "นายกฯ" ยังขอให้ประชาชนปฏิบัติตามมาตรการ 2U อย่างแข็งขัน เพื่อร่วมเปลี่ยนผ่านประเทศไทยสู่ระยะ Post-pandemic วันนี้  พบผู้ติดเชื้อโควิด-19 รายใหม่ 2,272 ราย
วันนี้(18มิ.ย.65)นายธนกรวังบุญคงชนะโฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมย้ําแม้คณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา2019 (ศบค.)ได้ผ่อนคลายมาตรการต่างๆเพื่อให้มีการประกอบกิจการกิจกรรมการผ่อนคลายมากขึ้นทั้งการปรับเป็นพื้นที่สีเขียวทั้งหมดทั่วประเทศผ่อนคลายมาตรการสังคมชุมชนและองค์กรเปลี่ยนเพื่อร่วมเปลี่ยนผ่านประเทศไทยสู่ระยะPost-pandemic ต่อไป อย่างไรก็ตามนายกรัฐมนตรียังต้องขอความร่วมมือประชาชนให้ยังคงยึดปฏิบัติตามมาตรด้านสาธารณสุขมาตรการ2U อย่างแข็งขันได้แก่ การป้องกันการติดเชื้อแบบครอบจักรวาล(Universal Prevention)ซึ่งเป็นการป้องกันตนเองขั้นสูงสุดตลอดเวลาของทุกคนและเร่งรัดฉีดวัคซีนเข็มกระตุ้น(Universal Vaccination)โดยเฉพาะในกลุ่ม608เพื่อลดอาการรุนแรงและเสียชีวิต
สําหรับสถานการณ์การแพร่ระบาดของโควิด-19วันนี้(18มิถุนายน2565) พบผู้ติดเชื้อโควิด-19รายใหม่ผู้ป่วยใหม่จํานวน2,272รายจําแนกเป็นผู้ป่วยในประเทศ2,266รายและผู้ป่วยมาจากต่างประเทศ6รายรวมผู้ป่วยสะสม2,273,717ราย(ตั้งแต่1มกราคม2565) ขณะที่หายป่วยกลับบ้าน1,964รายรวมหายป่วยสะสม2,276,898ราย(ตั้งแต่1มกราคม2565)โดยมีผู้ป่วยกําลังรักษา21,315รายและเสียชีวิต23รายรวมเสียชีวิตสะสม8,747ราย(ตั้งแต่1มกราคม2565)ทั้งนี้จํานวนผู้ป่วยปอดอักเสบรักษาตัวอยู่ในโรงพยาบาล593ราย
ขณะที่ภาพรวมการฉีดวัคซีนโควิด-19สรุปจํานวนผู้ที่ได้รับได้รับวัคซีนสะสมตั้งแต่(28ก.พ. 2564 - 16มิ.ย. 2565)รวม138,915,561โดสใน77จังหวัดจํานวนผู้ได้รับวัคซีนเข็มที่1สะสม 56,885,533รายจํานวนผู้ได้รับวัคซีนเข็มที่2สะสม52,969,670รายและจํานวนผู้ได้รับวัคซีนเข็มที่3สะสม29,060,358ราย
----------------
รัฐบาลไทย-ข่าวทำเนียบรัฐบาล-พม.ปทุมธานี ลงพื้นที่เร่งช่วยเหลือเด็กสาวถูกป้าทำร้ายร่างกาย จนทนไม่ไหว ต้องหนีออกจากบ้าน
วันศุกร์ที่ 8 กรกฎาคม 2565
พม.ปทุมธานี ลงพื้นที่เร่งช่วยเหลือเด็กสาวถูกป้าทําร้ายร่างกาย จนทนไม่ไหว ต้องหนีออกจากบ้าน
พม.ปทุมธานี ลงพื้นที่เร่งช่วยเหลือเด็กสาวถูกป้าทําร้ายร่างกาย จนทนไม่ไหว ต้องหนีออกจากบ้าน
วันที่ 4 ก.ค. 65เวลา 17.00 น. นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า จากกรณีมีพลเมืองดีโพสต์ Facebook ขอความช่วยเหลือเด็กสาวหนีออกจากบ้านเพราะทนไม่ไหวที่ถูกป้าทําร้ายร่างกายอย่างต่อเนื่อง และได้ตัดพ้อว่า อยากฆ่าตัวตาย นั้น ขณะนี้ กระทรวงการพัฒนาสังคมและความมั่นคงของมนุษย์ (พม.) โดยพัฒนาสังคมและความมั่นคงของมนุษย์จังหวัดปทุมธานี (นางสิริวิมล เหมะธุรินทร์) ได้มอบหมายให้พนักงานคุ้มครองสวัสดิภาพเด็ก พร้อมด้วยเจ้าหน้าที่บ้านพักเด็กและครอบครัวจังหวัดปทุมธานี ซึ่งเป็นพนักงานเจ้าหน้าที่ตามพระราชบัญญัติคุ้มครองเด็ก พ.ศ. 2546 และหน่วยงานที่เกี่ยวข้อง ลงพื้นที่ช่วยเหลือเด็กสาวดังกล่าวแล้ว ณ หมู่บ้านแห่งหนึ่ง ในตําบลลาดสวาย อําเภอลําลูกกา จังหวัดปทุมธานี
นางสาวแรมรุ้ง กล่าวต่อไปว่า จากการลงพื้นที่เพื่อตรวจสอบข้อเท็จจริงพบว่า เด็กสาวที่ถูกทําร้ายร่างกาย อายุ 15 ปี อาศัยอยู่กับครอบครัวของป้าซึ่งอยู่กับสามีและลูกอีก 3 คน โดยเด็กสาวดังกล่าวไม่มีเอกสารทางราชการ เพราะมีครอบครัวเป็นสัญชาติเมียนมาที่ถูกพ่อทอดทิ้ง ส่วนแม่เสียชีวิต และเด็กได้มาอยู่ในความดูแลของป้า (พี่สาวของแม่เด็ก) ตั้งแต่อายุ 4 ปี โดยป้าจะให้เด็กทํางานบ้านทั้งวันและต้องตื่นแต่เช้าตรู่ หากตื่นสายหรือทํางานบ้านได้ไม่ดี ป้าจะทําร้ายร่างกายจนมีร่องรอยบาดแผล โดยเฉพาะบริเวณใบหน้า ซึ่งผู้เป็นป้าได้อ้างว่า เหตุที่กระทําไปเพราะเด็กดื้อ ไม่เชื่อฟังคําสั่งสอน และมีปัญหาทางเศรษฐกิจ
นางสาวแรมรุ้ง กล่าวเพิ่มเติมว่า ทั้งนี้ กระทรวง พม. ได้ให้การช่วยเหลือคุ้มครองเด็กสาวดังกล่าว โดยรับเด็กเข้าคุ้มครองสวัสดิภาพตามพระราชบัญญัติคุ้มครองเด็ก พ.ศ. 2546 และพนักงานเจ้าหน้าที่ร้องทุกข์กล่าวโทษแจ้งความดําเนินคดีกับป้าของเด็กผู้กระทําผิดตามพระราชบัญญัติดังกล่าวและพระราชบัญญัติความรุนแรงในครอบครัว พ.ศ. 2550 พร้อมทั้งนําเด็กเข้ารับการตรวจประเมินทางร่างกายและจิตใจ นอกจากนี้ ยังได้วางแผนให้ความช่วยเหลือเด็กตามกระบวนการทางสังคมสงเคราะห์ และติดตามการดําเนินคดีต่อไป
"หากประชาชนพบเห็นเด็กถูกกระทําความรุนแรงหรือประสบปัญหาทางสังคม สามารถติดต่อขอความช่วยเหลือได้ที่ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง และสํานักงานพัฒนาสังคมและความมั่นคงของมนุษย์จังหวัดทุกจังหวัด รวมทั้งอาสาสมัครพัฒนาสังคมและความมั่นคงของมนุษย์ (อพม.) ในพื้นที่ ซึ่งกระทรวง พม. พร้อมประสานความช่วยเหลืออย่างเต็มที่"นางสาวแรมรุ้งกล่าวในตอนท้าย
รัฐบาลไทย-ข่าวทำเนียบรัฐบาล-ออมสิน ออกมาตรการพักชำระหนี้ ช่วยเหลือลูกหนี้ประสบภัยน้ำท่วม
วันอังคารที่ 5 ตุลาคม 2564
ออมสิน ออกมาตรการพักชําระหนี้ ช่วยเหลือลูกหนี้ประสบภัยน้ําท่วม
ธนาคารออมสินออกมาตรการช่วยเหลือเพิ่มเติม สําหรับลูกค้าสินเชื่อทุกประเภทของธนาคาร โดยให้พักชําระหนี้ เงินต้นและดอกเบี้ยนาน 3 เดือน (ยกเว้นสินเชื่อธุรกิจวงเงินไม่เกิน  100 ลบ.) ที่มีที่อยู่อาศัย ที่ทํางาน หรือสถานประกอบธุรกิจอยู่ในพื้นที่ที่ได้รับผลกระทบ
นายวิทัย รัตนากร ผู้อํานวยการธนาคารออมสิน เปิดเผยว่า จากสถานการณ์น้ําท่วมในหลายจังหวัดทั่วประเทศตั้งแต่ช่วงปลายเดือนกันยายนที่ผ่านมา ซึ่งจากการลงพื้นที่สํารวจความเสียหายและช่วยเหลือลูกค้าของธนาคารออมสินและประชาชนในพื้นที่ พบว่าสถานการณ์น้ําท่วมได้ส่งผลกระทบต่อชีวิตความเป็นอยู่และสร้างความเสียหายต่อลูกค้าและประชาชนเป็นวงกว้าง ธนาคารออมสินจึงได้ออกมาตรการช่วยเหลือเพิ่มเติม สําหรับลูกค้าสินเชื่อทุกประเภทของธนาคาร โดยให้พักชําระหนี้ เงินต้นและดอกเบี้ยนาน 3 เดือน (ยกเว้นสินเชื่อธุรกิจวงเงินไม่เกิน 100 ล้านบาท) ที่มีที่อยู่อาศัย ที่ทํางาน หรือสถานประกอบธุรกิจอยู่ในพื้นที่ที่ได้รับผลกระทบและมีประกาศของทางราชการให้เป็นพื้นที่ประสบภัย รวมถึงลูกค้าที่พักชําระหนี้มาตรการอื่น ๆ ของธนาคารอยู่แล้ว และได้รับผลกระทบน้ําท่วมครั้งนี้ สามารถขอเข้ามาตรการดังกล่าวนี้ได้ โดยให้ติดต่อสาขาธนาคารออมสินที่มีบัญชีสินเชื่ออยู่ได้ตั้งแต่บัดนี้จนถึงวันที่ 31 ธันวาคม 2564
ทั้งนี้ หลังครบกําหนดผ่อนผันพักชําระหนี้ 3 เดือนแล้ว ให้ชําระเงินงวดตามสัญญาเดิม หากยังไม่สามารถชําระหนี้ต่อได้ ขอให้ปรึกษากับเจ้าหน้าที่ธนาคาร เพื่อขอปรับปรุงโครงสร้างหนี้ หรือเข้ามาตรการอื่นที่ธนาคารมีอยู่ได้ ซึ่งธนาคารได้มีการผ่อนปรนเพื่อช่วยเหลือลูกหนี้ที่ได้รับผลกระทบจากสถานกาณ์ต่าง ๆ ทั้งภัยพิบัติทางธรรมชาติ หรือการแพร่ระบาดของโควิด-19
อนึ่ง ก่อนหน้านี้ ธนาคารออมสินได้ออกมาตรการสินเชื่อเพื่อบรรเทาความเดือดร้อนแก่ผู้ประสบภัยพิบัติและผู้ประกอบการในพื้นที่น้ําท่วมดังกล่าวแล้ว โดยให้กู้ฉุกเฉิน ที่มีหลักเกณฑ์เงื่อนไขที่ผ่อนปรน อัตราดอกเบี้ยต่ํา และปลอดชําระหนี้ 3 เดือน สําหรับซ่อมแซมที่อยู่อาศัย ซื้อสิ่งของจําเป็น โดยลูกค้าหรือผู้ประสบภัย สามารถติดต่อขอสินเชื่อได้ที่สาขาธนาคารออมสินในพื้นที่ ได้ตั้งแต่บัดนี้ หรือสอบถามข้อมูลเพิ่มเติมที่ GSB Contact Center โทร.1115
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ กำชับ ก.พาณิชย์ เร่งดูแลปัญหาราคาเนื้อหมูแพง ลดผลกระทบผู้บริโภค พร้อมให้ พิกบอร์ด (Pig Board) ช่วยผู้ประกอบการเลี้ยงหมู ลดต้นทุนการเลี้ยง-การจัดจำหน่าย
วันอาทิตย์ที่ 2 มกราคม 2565
โฆษกรัฐบาลเผย นายกฯ กําชับ ก.พาณิชย์ เร่งดูแลปัญหาราคาเนื้อหมูแพง ลดผลกระทบผู้บริโภค พร้อมให้ พิกบอร์ด (Pig Board) ช่วยผู้ประกอบการเลี้ยงหมู ลดต้นทุนการเลี้ยง-การจัดจําหน่าย
โฆษกรัฐบาลเผย นายกฯ กําชับ ก.พาณิชย์ เร่งดูแลปัญหาราคาเนื้อหมูแพง ลดผลกระทบผู้บริโภค พร้อมให้ พิกบอร์ด (Pig Board) ช่วยผู้ประกอบการเลี้ยงหมู ลดต้นทุนการเลี้ยง-การจัดจําหน่าย
วันนี้ (2 ธ.ค. 65) นายธนกร วังบุญคงชนะ โฆษกประจําสํานักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบความเดือดร้อนของผู้บริโภค จาก ปัญหาราคาเนื้อหมูที่ปรับตัวสูงขึ้น จากต้นทุนประกอบการที่เพิ่มขึ้น ทั้งราคาอาหารสัตว์ ยารักษาโรค และโรคระบาดหมู ส่งผลให้หมูในระบบมีปริมาณลดลง ราคาหมูขายปลีกหน้าเขียงมีราคาสูงขึ้น ขณะเดียวกันการที่ภาคบริการ การท่องเที่ยว ร้านอาหารกลับมาเปิดบริการได้มากขึ้น ทําให้ความต้องการบริโภคหมูโดยรวม กลับมาเพิ่มมากขึ้น
นายกรัฐมนตรีได้สั่งการให้กระทรวงพาณิชย์และกระทรวงเกษตรและสหกรณ์ เร่งดูแลแก้ปัญหาราคาเนื้อหมูแพงตั้งแต่ต้นทาง-ปลายทาง ตั้งแต่ภาระเกษตรกรฟาร์มสุกร พ่อค้าคนกลาง ผู้ขายหมูหน้าเขียง ประชาชนผู้บริโภค รวมไปถึงผู้ประกอบการร้านอาหาร เพื่อลดผลกระทบราคาหมูแพงในขณะนี้ โดยไม่ให้เสียกลไกตลาด
ขณะนี้ กระทรวงพาณิชย์ ได้ดําเนินตามข้อสั่งการนายกรัฐมนตรี ขยายการดําเนินการโครงการพาณิชย์ลดราคา (หมูเนื้อแดง) พร้อมให้พาณิชย์จังหวัด ติดตามสถานการณ์การจําหน่ายอย่างใกล้ชิด เข้มงวดผู้ขายในตลาดปิดป้ายแสดงราคา และ ขอความร่วมมือทางห้างค้าปลีก-ค้าส่ง ช่วยตรึงราคาจําหน่ายหมูเนื้อแดง ออกไปอีกระยะหนึ่ง
นายธนกร ยังกล่าวว่า นายกรัฐมนตรี เข้าใจอย่างดี ราคาหมู/เนื้อหมู เป็นไปกลไกตามตลาด เมื่อสินค้ามีน้อย ความต้องการมาก ราคาก็ปรับสูงขึ้น แต่เพื่อลดผลกระทบเฉพาะหน้าทั้งเกษตรกรผู้เลี้ยงหมูและประชาชนผู้บริโภค มอบหมายคณะกรรมการพิกบอร์ด (Pig Board) เร่งหาแนวทางช่วยเหลือผู้เลี้ยงสุกรตั้งแต่ต้นทุนการผลิตสุกร สนับสนุนการพัฒนาวัคซีนหมู เพื่อลดอัตราการสูญเสียหมูเลี้ยง จากโรคระบาด รวมทั้งส่งเสริมการเข้าถึงแหล่งเงินทุนทั้งปลอดดอกเบี้ยและดอกเบี้ยต่ํา เพื่อจูงใจให้ผู้เลี้ยงหมูกลับมาเพิ่มปริมาณสุกรกลับเข้ามาสู่ระบบโดยเร็ว ทั้งนี้ ประชาชนคนไทยจะได้สามารถบริโภคหมูที่มีคุณภาพ ปลอดภัย ในราคาที่เหมาะสม
รัฐบาลไทย-ข่าวทำเนียบรัฐบาล-รั​ฐบาลเดินหน้าแก้ปัญหาราคาปุ๋ยครบวงจร ก.เกษตรดันปุ๋ยสั่งตัด-อินทรีย์-ชีวภาพ
วันพฤหัสบดีที่ 11 พฤศจิกายน 2564
รั​ฐบาลเดินหน้าแก้ปัญหาราคาปุ๋ยครบวงจร ก.เกษตรดันปุ๋ยสั่งตัด-อินทรีย์-ชีวภาพ
ช่วยเกษตรกรลดต้นทุนระยะยาวได้จริง!
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลไม่นิ่งนอนใจในการช่วยเหลือเกษตรกรที่ได้รับผลกระทบจากราคาปุ๋ยเคมีที่สูงขึ้น และได้มีการดําเนินการเพื่อแก้ปัญหาทั้งแบบเร่งและแผนระยะยาว โดยตั้งแต่เดือนกรกฎาคมที่ผ่านมา กระทรวงพาณิชย์ร่วมกับกระทรวงเกษตรและสหกรณ์ ได้จัดทําโครงการ “พาณิชย์ลดราคา! ปุ๋ยช่วยเกษตรกร” มีปุ๋ยเคมีเข้าร่วมโครงการ 84 สูตร รวม4.5 ล้านกระสอบ มีการสั่งซื้อจากสถาบันเกษตรกรกว่า 2.2 ล้านกระสอบแล้ว สําหรับแผนระยะยาว คือการส่งเสริมเกษตรกรให้ใช้ปุ๋ยตามค่าวิเคราะห์ดิน (ปุ๋ยสั่งตัด) เป็นการผสมแม่ปุ๋ยให้ตรงกับสภาพดินและความต้องการของพืช รวมถึงส่งเสริมให้เกษตรกรใช้ปุ๋ยแบบผสมผสาน ซึ่งจะช่วยลดค่าปุ๋ยเคมีได้มากและทําให้ต้นพืชแข็งแรง
ทั้งนี้ นายเฉลิมชัย ศรีอ่อน รัฐมนตรีว่าการกระทรวงเกษตรฯ ได้ขับเคลื่อน “โครงการพัฒนาธุรกิจบริการดินและปุ๋ยเพื่อชุมชน (One Stop Service)” มาระยะหนึ่งแล้ว มีวัตถุประสงค์เพื่อเพิ่มประสิทธิภาพและลดต้นทุนการผลิตของเกษตรกร ด้วยการประยุกต์ใช้เทคโนโลยีและนวัตกรรมในการวิเคราะห์ดินและใช้ปุ๋ยตามค่าวิเคราะห์ดิน หรือที่เกษตรกรเรียกว่า “ปุ๋ยสั่งตัด” โดยรัฐสนับสนุนชุดตรวจวิเคราะห์ดิน แม่ปุ๋ย และเครื่องผสมปุ๋ย ผ่านกลไกการดําเนินงานของศูนย์จัดการดินปุ๋ยชุมชน (ศดปช.) ของกรมส่งเสริมการเกษตร ในพื้นที่ 394 ศูนย์ ใน 63 จังหวัด ตอนนี้มีเกษตรกรเข้าร่วมโครงการฯแสนกว่าราย คิดเป็นพื้นที่รวม 1.3 ล้านไร่ ใช้ปุ๋ยสั่งตัดจํานวน 6 แสนไร่ ลดปริมาณการใช้ปุ๋ยเคมีลงร้อยละ 45 ลดต้นได้ร้อยละ 37 คิดเป็นมูลค่าเกือบ 600 ล้านบาท และกรมฯกําลังเสนอขอดําเนินงานโครงการฯ ระยะที่ 2 มีศูนย์จัดการดินปุ๋ยชุมชน แจ้งความประสงค์เข้าร่วมโครงการแล้ว จํานวน 299 ศูนย์ ใน 58 จังหวัด เกษตรกร 5.2 หมื่นราย ครอบคลุมพื้นที่ 2.5 แสนไร่
มากไปกว่านั้น กระทรวงเกษตรฯ ได้กําหนดแผนบริหารจัดการปุ๋ย ปี 2565 - 2569 การดําเนินงานจะครอบคลุมการส่งเสริมการใช้ปุ๋ยตามค่าวิเคราะห์ดิน การใช้ปุ๋ยให้ถูกชนิดและถูกวิธี การใช้ปุ๋ยแบบผสมผสาน การผสมปุ๋ยใช้เองให้ได้คุณภาพ เป็นต้น ตั้งเป้าปี 2565 ให้ศูนย์จัดการดินและปุ๋ยฯ สามารถช่วยเหลือเกษตรกรในการผลิตปุ๋ยสั่งตัด 1.88 แสนตัน ปุ๋ยอินทรีย์ 2.25 ล้านตัน ปุ๋ยชีวภาพ 1.02 ล้านตัน และยอดรวมของแผน 5 ปี (2565-2569) จะผลิตปุ๋ยสั่งตัด 2.42 ล้านตัน ปุ๋ยอินทรีย์ 16.32 ล้านตัน ปุ๋ยชีวภาพ 14.19 ล้านตัน จํานวนเกษตรกร 3.6 ล้านราย ครอบคลุมพื้นที่ 44.01 ล้านไร่ ซึ่งผลลัพธ์คือการเพิ่มประสิทธิภาพและลดต้นทุนการผลิตของเกษตรกรได้มาก อีกทั้งลดการนําเข้าปุ๋ยเคมี ส่วนระยะยาวช่วยเพิ่มจํานวนเกษตรกรทีทําการเพาะปลูกในรูปแบบ “เกษตรปลอดภัย” ตามมาตฐานสากล GAP (Good Agricultural Practice) ซึ่งเป็นที่ต้องการทั้งตลาดในประเทศและต่างประเทศ
นางสาวรัชดา กล่าวเพิ่มว่า ยังมีแนวทางอื่นๆทีรัฐบาลอยู่ระหว่างดําเนินการเพื่อแก้ไขปัญหาปุ๋ยเคมีราคาแพง ซึ่งประกอบด้วย การส่งเสริมอุตสาหกรรมการผลิตปุ๋ยโปแตชภายในประเทศ การแลกเปลี่ยนปุ๋ยไนโตรเจนและโปแตชกับประเทศมาเลเซีย การหาแหล่งแม่ปุ๋ยนําเข้าจากประเทศอื่นที่นอกเหนือจากที่เคยนําเข้าเดิม ทั้งนี้ได้จัดตั้งคณะทํางานร่วมระหว่างกระทรวงเกษตรฯ กระทรวงพาณิชย์ กระทรวงอุตสาหกรรม กระทรวงการต่างประเทศ ธนาคารเพื่อการเกษตรและสหกรณ์การเกษตร (ธ.ก.ส.) และหน่วยงานอื่นที่เกี่ยวข้อง เพื่อดูแลการขับเคลื่อนงานดังกล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม สั่งดีเอสไอ เร่งปราบขบวนการค้าน้ำมันเถื่อน หลังราคาพุ่งทำกลับมาระบาด พบโยงขบวนการเป็นช่องทางฟอกเงินให้กลุ่มค้ายาเสพติด
วันอังคารที่ 14 ธันวาคม 2564
รัฐมนตรีว่าการกระทรวงยุติธรรม สั่งดีเอสไอ เร่งปราบขบวนการค้าน้ํามันเถื่อน หลังราคาพุ่งทํากลับมาระบาด พบโยงขบวนการเป็นช่องทางฟอกเงินให้กลุ่มค้ายาเสพติด
รัฐมนตรีว่าการกระทรวงยุติธรรม สั่งดีเอสไอ เร่งปราบขบวนการค้าน้ํามันเถื่อน หลังราคาพุ่งทํากลับมาระบาด พบโยงขบวนการเป็นช่องทางฟอกเงินให้กลุ่มค้ายาเสพติด ลั่นต้องกวาดล้างให้สิ้นซากเพราะเป็นภัยต่อเศรษฐกิจและสังคม
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ตนได้รับรายงานการติดตามการกระทําผิดในคดีเกี่ยวกับน้ํามันเถื่อน จากกรมสอบสวนคดีพิเศษ (ดีเอสไอ) โดยพฤติกรรมการกระทําผิดจะมี 3 แบบ คือ 1.ลักลอบนําเข้าโดยกลุ่มผู้ประกอบธุรกิจน้ํามันส่งออก มีการขออนุญาตต่อกรมศุลกากรตามกระบวนการ แต่จะสําแดงเท็จแล้วนํามาวนจําหน่ายในประเทศ เพราะกรณีที่รับซื้อน้ํามันกลั่นเพื่อการส่งออกจะไม่เสียภาษี โดยนําไปส่งออกส่วนหนึ่ง อีกส่วนหนึ่งจะวนกลับมาขายในประเทศ ซึ่งจะมีส่วนต่างคือ น้ํามันเบนซิน 7 บาทและดีเซล 14 บาทต่อ 1 ลิตร ซึ่งเข้าข่ายการฟอกเงิน 2.การลักลอบนําเข้าโดยรถยนต์กระบะขนลําเลียงน้ํามันจากเรือบรรทุกน้ํามันกลางทะเล ซึ่งจะมีทางอ่าวไทย โดยจะมีเรือเล็กไปรับจากเรือที่จอดกลางอ่าว พบทางนครศรีธรรมราชและสงขลา และการขนส่งจากจุดผ่านแดนทางมาเลเซีย 3.การลักลอบนําเข้าโดยใช้เรือบรรทุกน้ํามัน และใช้บรรทุกขึ้นจากท่าเรือ ส่วนมากพบทางภาคตะวันออก เช่น ชลบุรี และระยอง และทางภาคใต้ตอนบน เช่น ระนองและชุมพร
"เรื่องนี้ผมได้สั่งการให้ดีเอสไอเร่งดําเนินการสืบสวนสอบสวน และประสานงานกับหน่วยงานต่างๆที่เกี่ยวข้อง ซึ่งที่ผ่านมาได้มีการกวาดล้างจับกุมอย่างต่อเนื่อง และลดน้อยลงไป แต่ในช่วงที่ผ่านมาน้ํามันมีราคาสูงขึ้นทําให้ขบวนการเหล่านี้มีแนวโน้มสูงขึ้น ซึ่งถือเป็นภัยต่อความมั่นคงทางเศรษฐกิจ และบางกลุ่มยังเป็นช่องทางในการฟอกเงินให้กับกลุ่มค้ายาเสพติด บ่อนคาสิโนและมีพฤติการณ์ทําเป็นขบวนการ ซึ่งเราควรจะต้องกวาดล้างให้สิ้นซาก"นายสมศักดิ์ กล่าว
รัฐบาลไทย-ข่าวทำเนียบรัฐบาล-ผู้บริหารกระทรวงอุตสาหกรรม เยี่ยมชมการดำเนินงานของสถาบันยานยนต์ พร้อมให้บริการด้านการทดสอบมลพิษไอเสียรถยนต์ ตามมาตรฐานยูโร 5 และยูโร 6 เพื่อรองรับความต้องการของผู้ประกอบการ
วันอังคารที่ 7 มิถุนายน 2565
ผู้บริหารกระทรวงอุตสาหกรรม เยี่ยมชมการดําเนินงานของสถาบันยานยนต์ พร้อมให้บริการด้านการทดสอบมลพิษไอเสียรถยนต์ ตามมาตรฐานยูโร 5 และยูโร 6 เพื่อรองรับความต้องการของผู้ประกอบการ
ผู้บริหารกระทรวงอุตสาหกรรม เยี่ยมชมการดําเนินงานของสถาบันยานยนต์ พร้อมให้บริการด้านการทดสอบมลพิษไอเสียรถยนต์ ตามมาตรฐานยูโร 5 และยูโร 6 เพื่อรองรับความต้องการของผู้ประกอบการ
เมื่อวันที่ 6 มิถุนายน 2565 นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม พร้อมด้วยนายจุลพงษ์ ทวีศรี รองปลัดกระทรวงอุตสาหกรรม และคณะเจ้าหน้าที่จากสํานักงานมาตรฐานผลิตภัณฑ์อุตสาหกรรม เยี่ยมชมการดําเนินงานของสถาบันยานยนต์ โดยมีนายพิสิฐ รังสฤษฎ์วุฒิกุล ผู้อํานวยการสถาบันยานยนต์ และทีมงาน ให้การต้อนรับและนําเสนอการดําเนินงานของสถาบันฯ ณ นิคมอุตสาหกรรมบางปู จังหวัดสมุทรปราการ
สถาบันยานยนต์ เป็นหน่วยงานเครือข่ายของกระทรวงอุตสาหกรรม เป็นหนึ่งในกลไกของรัฐในการพัฒนาและยกระดับขีดความสามารถในการแข่งขันของผู้ประกอบการด้านยานยนต์และชิ้นส่วน ซึ่งสถาบันฯ มีศูนย์ทดสอบหลักอยู่ 2 แห่ง คือ 1) ศูนย์ทดสอบสถาบันยานยนต์ ณ นิคมอุตสาหกรรมบางปู ให้บริการทดสอบมลพิษไอเสียของรถยนต์ (Emissions Testing) ทดสอบทางกลและการทนสภาวะของอุปกรณ์และชิ้นส่วนยานยนต์ (Mechanical and Environmental Testing) ทดสอบเพื่อการวิจัยและพัฒนาเชิงวิศวกรรม (Engineering service) และ 2) ศูนย์ทดสอบแบตเตอรี่ยานยนต์ไฟฟ้า ณ ศูนย์ทดสอบยานยนต์และยางล้อแห่งชาติ อําเภอสนามชัยเขต จังหวัดฉะเชิงเทรา ให้บริการทดสอบยางล้อตามมาตรฐาน UN R117 (Tyre Testing) ทดสอบแบตเตอรี่สําหรับรถยนต์ไฟฟ้า UN R100 และทดสอบแบตเตอรี่สําหรับรถจักรยานยนต์ไฟฟ้า UN R136 (EV Battery Testing)
สถาบันฯ คํานึงถึงความสําคัญในการให้บริการทดสอบมลพิษไอเสียรถยนต์เพื่อรองรับความต้องการของผู้ประกอบการ จึงได้ยกระดับขีดความสามารถของห้องปฏิบัติการทดสอบมลพิษไอเสียรถยนต์จากเดิมที่เป็นไปตามมาตรฐานยูโร 3 และยูโร 4 ให้สามารถทดสอบได้ตามมาตรฐานยูโร 5 และยูโร 6 ซึ่งปัจจุบันสถาบันฯ และหน่วยงานเครือข่าย มีศักยภาพและพร้อมให้บริการทดสอบมลพิษไอเสียรถยนต์ ตามมาตรฐานยูโร 5 และยูโร 6 ได้จํานวนไม่น้อยกว่า 1,500 คันต่อปี
สถาบันฯ มีความพร้อมที่จะให้บริการทดสอบและรับรองมลพิษไอเสียรถยนต์ ตามมาตรฐานผลิตภัณฑ์อุตสาหกรรม (มอก.) และตามมาตรฐานยูโร ให้แก่ผู้ผลิต ผู้นําเข้า ผู้นําเข้าอิสระ และตัวแทนจําหน่ายรถยนต์ โดยผู้ประสงค์เข้ารับบริการสามารถติดต่อสถาบันฯ เพื่อนัดหมายกําหนดการทดสอบและรับรองได้ที่ 0 2324 0710 ในเวลาราชการและหากมีความประสงค์ให้ทดสอบและรับรองเร่งด่วน สถาบันฯพร้อมให้บริการในวันหยุดราชการด้วย
รัฐบาลไทย-ข่าวทำเนียบรัฐบาล-การประชุมเชิงปฏิบัติการฝึกซ้อมผู้เข้าเฝ้ารับพระราชทานโล่รางวัลในงานพระราชพิธีพืชมงคลจรดพระนังคัลแรกนาขวัญ ประจำปี 2565
วันพุธที่ 11 พฤษภาคม 2565
การประชุมเชิงปฏิบัติการฝึกซ้อมผู้เข้าเฝ้ารับพระราชทานโล่รางวัลในงานพระราชพิธีพืชมงคลจรดพระนังคัลแรกนาขวัญ ประจําปี 2565
การประชุมเชิงปฏิบัติการฝึกซ้อมผู้เข้าเฝ้ารับพระราชทานโล่รางวัลในงานพระราชพิธีพืชมงคลจรดพระนังคัลแรกนาขวัญ ประจําปี 2565
วันที่ 11 พฤษภาคม 2565 นายโอภาส ทองยงค์ รองปลัดกระทรวงเกษตรและสหกรณ์ เป็นประธานในพิธีเปิดการประชุมเชิงปฏิบัติการฝึกซ้อมผู้เข้าเฝ้ารับพระราชทานโล่รางวัลในงานพระราชพิธีพืชมงคลจรดพระนังคัลแรกนาขวัญ ประจําปี 2565 โดยมี นายประกอบ เผ่าพงศ์ รองอธิบดีกรมส่งเสริมสหกรณ์ ปราชญ์เกษตรของแผ่นดิน เกษตรกร สถาบันเกษตรกร สหกรณ์ดีเด่นแห่งชาติ และเจ้าหน้าที่ที่เกี่ยวข้องเข้าร่วมการประชุม ณ โรงแรมรอยัลซิตี้ เขตบางพลัด กรุงเทพมหานคร
สําหรับ การประชุมเชิงปฏิบัติการฝึกซ้อมผู้เข้ารับพระราชทานโล่รางวัลในงานพระราชพิธีพืชมงคลจรดพระนังคัลแรกนาขวัญ ประจําปี 2565 สืบเนื่องจากกระทรวงเกษตรและสหกรณ์ มีนโยบายให้หน่วยงานราชการในสังกัด ดําเนินการคัดเลือกปราชญ์เกษตรของแผ่นดิน เกษตรกร สถาบันเกษตรกร และสหกรณ์ที่มีผลงานดีเด่นให้ปรากฎต่อสาธารณชนทั่วไปได้รู้จักและยึดถือเป็นแบบอย่างในแนวทางปฏิบัติงาน ซึ่งทางกระทรวงเกษตรและสหกรณ์ ได้มอบหมายให้ “กรมส่งเสริมสหกรณ์” ร่วมกับ “กรมส่งเสริมการเกษตร” รับผิดชอบการฝึกซ้อมเกษตรกรผู้เข้ารับพระราชทานโล่รางวัลฯ กรมส่งเสริมสหกรณ์ ในฐานะหน่วยงานที่รับผิดชอบหลัก จึงได้จัดการประชุมเชิงปฏิบัติการฯ ครั้งนี้ขึ้น เพื่อสร้างกระบวนการมีส่วนร่วมในการซักซ้อม ทําความเข้าใจเกี่ยวกับขั้นตอนและวิธีการเข้าเฝ้ารับพระราชทานโล่รางวัล รวมถึงฝึกซ้อมผู้เข้ารับพระราชทานโล่รางวัลให้มีความพร้อมเพรียง ปฏิบัติได้ถูกต้องตามหลักพิธีทุกขั้นตอน
ในการนี้ รองปลัดกระทรวงเกษตรและสหกรณ์ ได้กล่าวแสดงความยินดีแก่ผู้ได้รับพระราชทานรางวัลทุกท่าน พร้อมทั้งกล่าวขอบคุณคณะทํางานทุกคน และขออวยพรให้การจัดการประชุมเชิงปฏิบัติการฝึกซ้อมฯในครั้งนี้ ประสบความสําเร็จบรรลุตามวัตถุประสงค์ทุกประการ
ทั้งนี้ ปราชญ์เกษตรของแผ่นดิน เกษตรกร สถาบันเกษตรกร และสหกรณ์ดีเด่นแห่งชาติที่ได้รับการคัดเลือก จํานวน 34 รางวัล จะได้เข้าเฝ้ารับพระราชทานโล่รางวัล ในงานพระราชพิธีพืชมงคลจรดพระนังคัลแรกนาขวัญ ประจําปี 2565 ในวันศุกร์ที่ 13 พฤษภาคม 2565 ณ พลับพลาที่ประทับ มณฑลพิธีท้องสนามหลวง
รัฐบาลไทย-ข่าวทำเนียบรัฐบาล-​ ‘รมช.มนัญญา’ ลุยกระบี่ เดินหน้าแจกต้นกัญชา หนุนเกษตรกรปลูก
วันเสาร์ที่ 16 กรกฎาคม 2565
​ ‘รมช.มนัญญา’ ลุยกระบี่ เดินหน้าแจกต้นกัญชา หนุนเกษตรกรปลูก
​ ‘รมช.มนัญญา’ ลุยกระบี่ เดินหน้าแจกต้นกัญชา หนุนเกษตรกรปลูก สร้างความรู้ความเข้าใจ สร้างรายได้อย่างยั่งยืน
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวภายหลังลงพื้นที่ตรวจเยี่ยมศูนย์วิจัยและพัฒนาการเกษตรจังหวัดกระบี่ พร้อมทั้งเป็นประธานพิธีเปิด “โครงการส่งเสริมสนับสนุนการปลูกกัญชา 1 ล้านต้น” ณ ศูนย์วิจัยและพัฒนาการเกษตรจังหวัดกระบี่ ตําบลเขาคราม อําเภอเมือง จังหวัดกระบี่ ว่า ปัจจุบันกัญชาเป็นพืชที่ได้รับความสนใจจากเกษตรกรเป็นจํานวนมาก เพื่อให้เกษตรกรมีองค์ความรู้ มีความเป็นอยู่ที่ดีขึ้นทั้งด้านสุขภาพ และเศรษฐกิจครัวเรือน กระทรวงเกษตรและสหกรณ์ โดย กรมวิชาการเกษตรจึงส่งเสริมให้ประชาชนที่มีความสนใจปลูกพืชกัญชา เพื่อใช้ประโยชน์ทางการแพทย์ และรองรับนโยบายของรัฐบาลในการส่งเสริมพัฒนาพืชกัญชา กัญชง และกระท่อม ที่จะเป็นพืชเศรษฐกิจชนิดใหม่ของประเทศไทย และจะนํามาใช้ประโยชน์ในครัวเรือน ทางการแพทย์ และอุตสาหกรรมต่อไป
โอกาสนี้ รมช.มนัญญา ได้มอบใบรับรองมาตรฐานสินค้าเกษตรด้านพืช GAP ให้กับเกษตรกรจํานวน 10 ราย มอบปัจจัยการผลิตทางการเกษตรชีวภาพ-ชีวภัณฑ์ จํานวน 10 ราย และมอบต้นกล้ากัญชาให้กลุ่มเกษตรกร จํานวน 2,000 ต้น จากนั้น เยี่ยมชมนิทรรศการกัญชง กัญชา และกระท่อม เยี่ยมชมงานแสดงสินค้ามาตรฐาน GAP และเกษตรอินทรีย์เยี่ยมชมศูนย์เรียนรู้พืชแบบผสมผสาน และการขยายผลเทคโนโลยีการใช้ชีวภัณฑ์และปุ๋ย และร่วมปลูกต้นกัญชา พันธุ์พื้นเมืองหางกระรอกร่วมกับผู้บริหาร และหัวหน้าส่วนต่างๆ
รมช.มนัญญา กล่าวเพิ่มเติมว่า นอกจากนี้ กรมวิชาการเกษตรยังได้ผลิตผลงานวิจัยด้านพันธุ์พืชและเทคโนโลยีด้านการเกษตรเป็นจํานวนมาก รวมทั้งได้สนองงานตามโครงการพระราชดําริในพื้นที่ต่างๆ ทั่วประเทศ โดยเฉพาะโครงการศูนย์เรียนรู้เกษตรทฤษฎีใหม่และศูนย์เรียนรู้ตามแนวปรัชญาเศรษฐกิจพอเพียงโดยนําผลงานวิจัยด้านพันธุ์พืช และเทคโนโลยีด้านการเกษตรมาประยุกต์ไว้ให้เหมาะสมกับสภาพพื้นที่แต่ละท้องถิ่น ซึ่งกรมวิชาการเกษตรได้มอบหมายให้หน่วยงาน ในส่วนภูมิภาคในแต่ละเขตจัดทําแปลงสาธิตศูนย์เรียนรู้เกษตรทฤษฎีใหม่ตามแนวปรัชญาเศรษฐกิจพอเพียงขึ้น ประกอบด้วย 1. ศูนย์เรียนรู้ตามแนวปรัชญาเศรษฐกิจพอเพียงแบบผสมผสาน เป็นศูนย์เรียนรู้และถ่ายทอดเทคโนโลยีและส่งเสริมการประกอบอาชีพแก่เกษตรกรผู้สนใจทั่วไป อบรมเกษตรกรหลักสูตรการผลิตพืชแบบผสมผสาน รวมทั้งขยายพันธุ์พืชพันธุ์ดีส่งเสริมแก่เกษตรกร สนับสนุนปุ๋ยหมักแบบเติมอากาศในกิจกรรมต่าง และ 2. โครงการอนุรักษ์พันธุกรรมพืช อันเนื่องมาจากพระราชดําริ ดําเนินในพื้นที่ศูนย์วิจัยและพัฒนาการเกษตรกระบี่ พื้นที่ 60 ไร่ โดยรวบรวมพันธุกรรมพืชสมุนไพร เครื่องเทศ พันธุ์พืช ท้องถิ่นและพืชหายาก ในพื้นที่ของภาคใต้ ตลอดจนพืชที่มีความสําคัญของประเทศมาปลูกรักษาพันธุกรรม .
รัฐบาลไทย-ข่าวทำเนียบรัฐบาล-ปลัด สธ. แนะหลังปีใหม่ ตรวจ ATK ก่อนเดินทางกลับ ก่อนเข้าทำงาน และในช่วง 14 วัน พร้อมสังเกตอาการ
วันจันทร์ที่ 3 มกราคม 2565
ปลัด สธ. แนะหลังปีใหม่ ตรวจ ATK ก่อนเดินทางกลับ ก่อนเข้าทํางาน และในช่วง 14 วัน พร้อมสังเกตอาการ
ปลัดกระทรวงสาธารณสุข เผย พบคลัสเตอร์การติดเชื้อโควิด 19 ในร้านอาหารกึ่งผับหลายแห่งที่ไม่ปฏิบัติตามมาตรการ COVID Free Setting หลังเทศกาลปีใหม่อาจทําให้เกิดการแพร่กระจายเชื้อ แนะตรวจ ATK ก่อนเดินทางกลับและก่อนเข้าทํางาน ใช้มาตรการทํางานที่บ้าน 14 วัน
ปลัดกระทรวงสาธารณสุข เผย พบคลัสเตอร์การติดเชื้อโควิด19 ในร้านอาหารกึ่งผับหลายแห่งที่ไม่ปฏิบัติตามมาตรการ COVID Free Setting หลังเทศกาลปีใหม่อาจทําให้เกิดการแพร่กระจายเชื้อ แนะตรวจ ATKก่อนเดินทางกลับและก่อนเข้าทํางาน ใช้มาตรการทํางานที่บ้าน14 วัน หากต้องทํางานทันทีให้ตรวจ ATK สัปดาห์แรก2 ครั้ง ห่างกันอย่างน้อย 3 วัน งดรวมกลุ่มและสังเกตอาการ 14 วัน กลุ่มเสี่ยงขอให้เร่งเข้ารับการฉีดวัคซีน
วันนี้ (3 มกราคม 2565) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวถึงสถานการณ์โรคโควิด19 ว่า ภาพรวมทั่วโลกมีรายงานผู้ติดเชื้อเพิ่มขึ้น ส่วนผู้เสียชีวิตมีทิศทางลดลงต่อเนื่อง สําหรับประเทศไทยวันนี้พบผู้ป่วยรายใหม่ 2,927 ราย ผู้เสียชีวิต 18 ราย แนวโน้มผู้ติดเชื้อเพิ่มขึ้นสูงกว่าการคาดการณ์เล็กน้อยขณะที่ผู้เสียชีวิตลดลงต่อเนื่องและต่ํากว่าที่คาดการณ์ไว้ ส่วนในกลุ่มผู้เดินทางมาจากต่างประเทศ พบผู้ติดเชื้อ168 รายเป็นชาวต่างชาติ 78% ส่วนใหญ่ผ่านระบบ Test & Go โดยผู้ติดเชื้อส่วนใหญ่ไม่มีอาการหรือมีอาการเพียงเล็กน้อยภาพรวมการฉีดวัคซีนสะสม104,491,859 โดส ความครอบคลุมเข็มหนึ่ง 71.2% เข็มสอง 64.1% และเข็มสาม 9.8%
นายแพทย์เกียรติภูมิ กล่าวต่อว่า จากการติดตามสถานการณ์ พบจุดที่น่าเป็นห่วงคือการแพร่ระบาดลักษณะคลัสเตอร์ในหลายจังหวัดที่มีร้านอาหารกึ่งผับเป็นแหล่งแพร่กระจายเชื้อ จากการติดตามสอบสวนโรคพบว่า ร้านเหล่านี้ไม่ปฏิบัติตามมาตรการCOVID Free Setting คือ มีระบบระบายอากาศไม่ดี จัดที่นั่งแออัด ไม่มีการเว้นระยะห่าง พนักงานไม่สวมหน้ากากอนามัย มีการจําหน่ายสุราและแสดงดนตรี รวมถึงจัดกิจกรรมส่งเสริมการขายต่างๆซึ่งหลังสิ้นสุดเทศกาลปีใหม่ คนกลุ่มนี้อาจได้รับเชื้อโควิด 19 และเมื่อกลับมาเรียนหรือทํางานอาจนําเชื้อมาแพร่กระจายต่อได้ ดังนั้น ก่อนเดินทางกลับขอให้มีการตรวจคัดกรองด้วย ATK และเมื่อกลับมาถึงหากสามารถทํางานที่บ้านได้ให้ทํางานที่บ้านเป็นเวลา 14 วัน แต่หากต้องเริ่มปฏิบัติงานทันทีขอให้ตรวจ ATK ก่อนเข้าทํางาน และในสัปดาห์แรกให้ตรวจ 2 ครั้งห่างกันอย่างน้อย 3 วัน พร้อมทั้งเฝ้าระวังอาการจนครบ 14 วัน และงดการรวมกลุ่มพูดคุย/รับประทานอาหาร หากเกิดการติดเชื้อในโรงงานไม่จําเป็นต้องปิดโรงงาน แต่ขอให้ใช้มาตรการ Bubble & Seal เพื่อไม่ให้เกิดการแพร่กระจายเชื้อออกภายนอก
ทั้งนี้ กระทรวงสาธารณสุขจะประชุมติดตามสถานการณ์ทุกวัน เพื่อปรับมาตรการต่างๆ ให้ทันสถานการณ์ สําหรับประชาชนขอให้ยังคงปฏิบัติตามมาตรการป้องกันตัวเองขั้นสูงสุด หลีกเลี่ยงการไปสถานที่เสี่ยง เช่น ร้านที่ไม่ปฏิบัติตามมาตรการCOVID Free Setting และหากพบขอให้แจ้งเจ้าหน้าที่ฝ่ายปกครองในพื้นที่เพื่อดําเนินการแก้ไขปรับปรุง รวมทั้งขอให้ผู้ที่เป็นกลุ่มเสี่ยง ทั้งผู้สูงอายุ ผู้มีโรคเรื้อรัง สตรีมีครรภ์ ติดต่อขอรับวัคซีนได้ที่สถานพยาบาลของรัฐใกล้บ้าน เนื่องจากข้อมูลทั้งในประเทศและต่างประเทศยืนยันตรงกันว่า การฉีดวัคซีนเข็มกระตุ้นจะช่วยเพิ่มภูมิต้านทานต่อเชื้อโควิด 19 ลดการป่วยหนักและเสียชีวิตได้
************************************** 3 มกราคม 2565
รัฐบาลไทย-ข่าวทำเนียบรัฐบาล-รถไฟชานเมืองสายสีแดงพร้อมให้บริการเต็มรูปแบบแล้ว
วันจันทร์ที่ 29 พฤศจิกายน 2564
รถไฟชานเมืองสายสีแดงพร้อมให้บริการเต็มรูปแบบแล้ว
ครอบคลุมสายเหนือ และสายตะวันตก มีขบวนรถให้บริการทุกๆ 20 นาที
ไม่พลาดทุกนัดหรือกิจกรรมสําคัญ เข้าเมือง หรือไปสนามบินดอนเมืองแบบทันเวลาได้แล้ววันนี้ ด้วยรถไฟชานเมืองสายสีแดง การรถไฟแห่งประทศไทย (รฟท.) กระทรวงคมนาคม ที่เปิดให้บริการอย่างเต็มรูปแบบครอบคลุมสายเหนือ และสายตะวันตก
จากรังสิต - บางซื่อ รวม 10 สถานี ระยะทาง 26 กม. ใช่เวลาแค่ 23 นาที
จากตลิ่งชัน - บางซื่อ รวม 4 สถานี ระยะทาง 15 กม. ใช่เวลาแค่ 17 นาที
มีขบวนรถให้บริการทุกๆ 20 นาที ค่าโดยสารเริ่มต้นเพียง 12-42 บาทตลอดสาย พร้อมบริการบัตรโดยสารรายเดือนเพื่อลดภาระค่าใช้จ่ายในระยะยาว
พร้อมเชื่อมต่อไปยัง MRT สายสีม่วงและสีน้ําเงิน BTS สายสีเขียว สนามบินดอนเมือง สถานีขนส่งสายใต้สายใหม่ รถโดยสารสาธารณะ รถเมล์ รถตู้โดยสาร รถแท็กซี่ และเส้นทางการเดินรถในอนาคตได้ง่ายดาย
สอบถามข้อมูลหรือศึกษาเส้นทางเดินรถเพิ่มเติมได้ที่ ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊กแฟนเพจทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-รัฐบาลเปิดสินเชื่อ ธ.ก.ส. “ธุรกิจชุมชนสร้างไทย” ในอัตราดอกเบี้ยต่ำ 0.01% สามปีแรก หนุนเกษตรกรไทยปลูก 3. ก กัญชง กัญชา กระท่อมเพื่อการแพทย์ ยกระดับอาชีพเสริมสร้างรายได้ให้แก่เกษตรกร
วันอังคารที่ 9 พฤศจิกายน 2564
รัฐบาลเปิดสินเชื่อ ธ.ก.ส. “ธุรกิจชุมชนสร้างไทย” ในอัตราดอกเบี้ยต่ํา 0.01% สามปีแรก หนุนเกษตรกรไทยปลูก 3. ก กัญชง กัญชา กระท่อมเพื่อการแพทย์ ยกระดับอาชีพเสริมสร้างรายได้ให้แก่เกษตรกร
รัฐบาลเปิดสินเชื่อ ธ.ก.ส. “ธุรกิจชุมชนสร้างไทย” ในอัตราดอกเบี้ยต่ํา 0.01% สามปีแรก หนุนเกษตรกรไทยปลูก 3. ก  กัญชง กัญชา กระท่อมเพื่อการแพทย์ ยกระดับอาชีพเสริมสร้างรายได้ให้แก่เกษตรกร
(9 พ.ย. 64) นางสาวรัชดา ธนาดิเรก รองโฆษกประจําสํานักนายกรัฐมนตรี เผยว่า รัฐบาลผลักดันโครงการเงินทุนสนับสนุนการเพาะปลูกกัญชาเพื่อการแพทย์ผ่านสินเชื่อ ธ.ก.ส “ธุรกิจชุมชนสร้างไทย” กรอบวงเงิน 50,000 ล้านบาท โดยมีอัตราดอกเบี้ย 3 ปีแรก 0.01% ต่อปี มีเงื่อนไขในการขอสินเชื่อเบื้องต้น คือ 1) ต้องเป็นวิสาหกิจชุมชน วิสาหกิจเพื่อสังคม หรือสหกรณ์การเกษตรที่จดทะเบียนถูกต้องตามกฎหมาย 2) มีการจัดทําบันทึกข้อตกลง (MOU) ในการดําเนินการภายใต้ความร่วมมือและกํากับดูแลระหว่างผู้ขอกู้กับหน่วยงานของรัฐ หรือสถาบันอุดมศึกษา ที่มีหน้าที่ศึกษาวิจัย หรือให้บริการทางการแพทย์ และ 3) ต้องได้รับใบอนุญาตให้ผลิตจากสํานักงานคณะกรรมการอาหารและยา (อย.) ล่าสุด ธ.ก.ส. ได้อนุมัติสินเชื่อวิสาหกิจชุมชนไปแล้วกว่า 10 ราย จาก 157 ราย
“ท่านนายกรัฐมนตรี พลเอกประยุทธ์ จันทร์โอชา ได้ให้ความสําคัญกับการเกษตรไทยโดยเฉพาะค้นหาพืชเศรษฐกิจตัวใหม่ๆ ตามนโยบายส่งเสริมเกษตร BCG ซึ่งที่ผ่านมารัฐบาลได้มีนโยบายเร่งด่วนผลักดันให้กัญชาและกัญชงเป็นพืชเศรษฐกิจที่สําคัญสามารถสร้างรายได้ให้กับเกษตรกร จนนําไปสู่การปรับปรุงกฎหมายและออกประกาศกระทรวงสาธารณสุข เรื่อง ระบุชื่อยาเสพติดให้โทษในประเภท 5 พ.ศ. 2563 โดยปัจจุบันพืช 3ก. อันได้แก่ กัญชง กัญชา กระท่อม เป็นพืชที่เปิดโอกาสให้เกษตรกรสามารถยกระดับกลายเป็นอาชีพทางเลือก นายกรัฐมนตรียังมอบหมายให้หน่วยงานที่เกี่ยวข้องเร่งส่งเสริมทักษะให้กับเกษตรกร ตั้งแต่ขั้นตอนการเพาะปลูก กระบวนการผลิตที่ต้องอาศัยความรู้ ความรอบคอบ รวมทั้งความพร้อมของเกษตรกรด้วย เพื่อเตรียมความพร้อมภาคการผลิตรองรับความต้องการในอนาคต ทั้งนี้ สมาคมการค้าอุตสาหกรรมกัญชงไทย (Thai Industrial Hemp Trade Association: TIHTA) ยังมีการประเมินตลาดกัญชง กัญชา และกระท่อมจะมีมูลค่ากว่า 8 แสนล้านบาท ซึ่งจะเป็นตลาดแห่งอนาคตสําหรับเกษตรกรและอุตสาหกรรมการแพทย์และสมุนไพรของไทยด้วย ” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-ได้ อย. แล้ว ! ยารักษาโควิด-19 ที่ไทยผลิตเอง เริ่มใช้ ส.ค. นี้
วันศุกร์ที่ 16 กรกฎาคม 2564
ได้ อย. แล้ว ! ยารักษาโควิด-19 ที่ไทยผลิตเอง เริ่มใช้ ส.ค. นี้
....
ยารักษาโรคโควิด-19 ฟาวิพิราเวียร์ ที่องค์การเภสัชกรรมของไทย วิจัย พัฒนา และผลิตขึ้นเอง โดยมีคุณภาพผ่านเกณฑ์มาตรฐานสากลเทียบเท่ากับยาต้นแบบ และได้รับทะเบียนจากองค์การอาหารและยา หรือ อย. เรียบร้อยแล้ว ใช้ชื่อว่า “ฟาเวียร์” ขนาด 22 มิลลิกรัมต่อเม็ด
.
คาดว่าต้นเดือน ส.ค.64 จะกระจายเข้าสู่ระบบการรักษาผู้ป่วยโควิด-19 โดยระยะแรกผลิตได้ 2 ล้านเม็ดต่อเดือน และจะขยายกําลังการผลิตเพิ่มขึ้นอย่างต่อเนื่อง
.
ด้วยสถานการณ์โควิด-19 ในปัจจุบัน ประเทศไทยใช้ยาฟาวิพิราเวียร์ วันละประมาณ 3 แสนเม็ด ซึ่งนําเข้าจากต่างประเทศทั้งหมด การผลิตใช้ได้เองในครั้งนี้ จะทําให้คนไทยทุกคนเข้าถึงยาได้ง่ายและรวดเร็วมากขึ้นครับ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ผู้ช่วย ศบค. เน้นย้ำให้ระมัดระวังเรื่องกิจกรรมรวมกลุ่ม และการเคลื่อนย้ายผู้ใช้แรงงาน พร้อมฝากความห่วงใยไปถึงบุคลากรทางการแพทย์
วันจันทร์ที่ 21 มิถุนายน 2564
ผู้ช่วย ศบค. เน้นย้ําให้ระมัดระวังเรื่องกิจกรรมรวมกลุ่ม และการเคลื่อนย้ายผู้ใช้แรงงาน พร้อมฝากความห่วงใยไปถึงบุคลากรทางการแพทย์
ผู้ช่วย ศบค. เน้นย้ําให้ระมัดระวังเรื่องกิจกรรมรวมกลุ่ม และการเคลื่อนย้ายผู้ใช้แรงงาน พร้อมฝากความห่วงใยไปถึงบุคลากรทางการแพทย์
วันที่ (21 มิถุนายน 2564) เวลา 12.30 น. ณ โถงกลาง ตึกสันติไมตรี ทําเนียบรัฐบาล แพทย์หญิงอภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ได้กล่าวเน้นย้ําให้ระมัดระวังเรื่องกิจกรรมรวมกลุ่ม ทั้งครอบครัว ชุมชน พี่น้อง และเพื่อนฝูง โดยทางกรมควบคุมโรคเน้นย้ําเสมอว่า การสังสรรค์ทั้งคนใกล้ชิด คนในครอบครัว หรือแม้แต่ที่ทํางาน ยังพบว่ามีการรับประทานอาหารร่วมกัน ซึ่งความที่เป็นคนที่รู้จักใกล้ชิดอาจจะทําให้เกิดการติดเชื้อโดยง่ายโดยที่ไม่ได้ระมัดระวังตัว จึงขอให้ระมัดระวังอยู่ตลอดเวลา เว้นระยะห่าง ล้างมือบ่อยๆ นอกจากนี้ สิ่งสําคัญอีกประการ คือเรื่องการเคลื่อนย้ายของคน ไม่ว่าจะเป็นเคลื่อนย้ายแรงงานในส่วนของสถานประกอบการ การเคลื่อนย้ายของคนทั่วไปที่เดินทางข้ามพื้นที่ข้ามจังหวัด โดยไปสังสรรค์พักผ่อนเยี่ยมครอบครัวและเพื่อนฝูง ซึ่งทําให้การติดเชื้อกระจายจากจังหวัดหนึ่งไปอีกจังหวัดหนึ่งหรือแม้กระทั่งแรงงาน ซึ่งอาจจะมีการเคลื่อนย้ายไปทํางานก่อสร้างหลายแห่ง ส่งผลให้เกิดการแพร่เชื้อที่ควบคุมค่อนข้างยาก ศบค. จึงฝากทุกคนให้ช่วยเฝ้าระมัดระวัง
พร้อมกันนี้ที่ประชุมศูนย์ปฏิบัติการภาวะฉุกเฉินทางสาธารณสุข (EOC) มีความเป็นห่วงถึงระบบสาธารณสุข ซึ่งหากยอดผู้ติดเชื้อไม่ลดลงอาจส่งผลกระทบไปยังระบบสาธารณสุขได้ รวมทั้งบุคลากรทางการแพทย์ ซึ่งโยกย้ายกันมาจากต่างจังหวัดมาช่วยเหลือกัน บุคลากรเหล่านี้อาจจะมีความอ่อนล้า จึงมีความสําคัญที่ต้องดูแลบุคลากรทางการแพทย์ร่วมด้วย
รัฐบาลไทย-ข่าวทำเนียบรัฐบาล-โฆษกรัฐบาลน้อมรับเสียงสะท้อนประชาชน ยืนยันรัฐบาลเร่งแก้ปัญหาโควิด-19 ควบคู่ฟื้นฟูเศรษฐกิจ ขอใช้ผลงานพิสูจน์การทำงานของรัฐบาล หลังยอดผู้ติดเชื้อลดลงต่อเนื่อง
วันอาทิตย์ที่ 29 สิงหาคม 2564
โฆษกรัฐบาลน้อมรับเสียงสะท้อนประชาชน  ยืนยันรัฐบาลเร่งแก้ปัญหาโควิด-19 ควบคู่ฟื้นฟูเศรษฐกิจ ขอใช้ผลงานพิสูจน์การทํางานของรัฐบาล หลังยอดผู้ติดเชื้อลดลงต่อเนื่อง
โฆษกรัฐบาลน้อมรับเสียงสะท้อนประชาชน  ยืนยันรัฐบาลเร่งแก้ปัญหาโควิด-19 ควบคู่ฟื้นฟูเศรษฐกิจ ขอใช้ผลงานพิสูจน์การทํางานของรัฐบาล หลังยอดผู้ติดเชื้อลดลงต่อเนื่องและคลายล็อกกิจกรรมทางเศรษฐกิจ เริ่ม 1 ก.ย. นี้
วันที่ 29 ส.ค.64 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่ ต้องขอบคุณหลายหน่วยงานที่ออกมาจัดทําแบบสอบถามความเห็นของประชาชนเกี่ยวกับประเด็นหรือสถานการณ์ที่อยู่ในความสนใจของพี่น้องประชาชน รวมถึงการดําเนินงานของรัฐบาล ยืนยันรัฐบาลรับฟังและพร้อมนําเสียงสะท้อนของประชาชน มาปรับปรุงนโยบาย มาตรการและการทํางาน เพื่อให้สอดคล้องกับความต้องการที่แท้จริงของประชาชนมากที่สุด สําหรับการสํารวจความคิดเห็นของประชาชนล่าสุดถึงความต้องการของคนไทยในยุคโควิด-19 พบว่า ประชาชนอยากเห็นกระบวนการบริหารจัดการของภาครัฐเกี่ยวกับสถานการณ์โควิด-19 และการฟื้นฟูทางเศรษฐกิจที่มีประสิทธิภาพนั้น ยืนยันว่า รัฐบาลและทุกส่วนราชการทุ่มเททํางาน บริหารสถานการณ์เพื่อยับยั้งการแพร่ระบาดของไวรัสโควิด-19 ทั้งสถานพยาบาล เตียงผู้ป่วย เวชภัณท์ ยา วัคซีน ควบคู่ไปกับการออกมาตรการเยียวยาผู้ได้รับผลกระทบสําหรับกลุ่มเฉพาะต่าง ๆ ทั้ง ผู้ประกอบการ SMEs เกษตรกร แรงงาน อาชีพอิสระ นักเรียนและประชาชนทั่วไป ช่วยบรรเทาผลกระทบที่เกิดจากสถานการณ์โควิด-19
นายธนกร กล่าวว่า ด้วยความร่วมมือร่วมใจของพี่น้องประชาชนที่ปฏิบัติตามมาตรการของรัฐ ทําให้จํานวนผู้ป่วยติดเชื้อโควิด-19 ตลอดระยะเวลากว่าสองสัปดาห์ที่ผ่านมาลดลงต่อเนื่อง ขณะที่ยอดผู้ป่วยหายป่วยมีจํานวนมากขึ้นเรื่อย ๆ และตั้งแต่วันที่ 1 ก.ย. เป็นต้นไป ศบค. กลับมาให้กิจการ/กิจกรรมเปิดดําเนินการได้เกือบเหมือนปกติ ภายใต้มาตรการการป้องกันโควิด-19 ถือเป็นแรงส่งทางเศรษฐกิจเดินหน้าต่อไปได้ ทั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยังกําชับให้ทุกส่วนราชการ เร่งทํางานตามยุทธศาสตร์ นโยบายสําคัญของรัฐบาล และสื่อสารให้ประชาชนรับทราบการดําเนินงานของรัฐบาล สร้างความเชื่อมั่น เพราะเครื่องพิสูจน์การทํางานของรัฐบาลที่แท้จริงคือ ผลงานมากกว่าผลโพล
รัฐบาลไทย-ข่าวทำเนียบรัฐบาล-กรมทางหลวงชนบทสนับสนุนเส้นทางสู่โครงการหลวง ส่งเสริมการท่องเที่ยวเชิงธรรมชาติ มุ่งพัฒนาคุณภาพชีวิตประชาชนในพื้นที่ ก่อสร้างถนนสายบ้านทุ่งยาว (ช่วงที่ 2) จังหวัดเชียงราย
วันศุกร์ที่ 14 มกราคม 2565
กรมทางหลวงชนบทสนับสนุนเส้นทางสู่โครงการหลวง ส่งเสริมการท่องเที่ยวเชิงธรรมชาติ มุ่งพัฒนาคุณภาพชีวิตประชาชนในพื้นที่ ก่อสร้างถนนสายบ้านทุ่งยาว (ช่วงที่ 2) จังหวัดเชียงราย
กรมทางหลวงชนบท (ทช.) กระทรวงคมนาคม ดําเนินการก่อสร้างถนนสายแยกทางหลวงแผ่นดินหมายเลข 118 - บ้านทุ่งยาว (ช่วงที่ 2) อําเภอเวียงป่าเป้า จังหวัดเชียงราย เชื่อมเส้นทางสู่ศูนย์พัฒนาโครงการหลวง คืบหน้ากว่า 57 % คาดว่าจะดําเนินการแล้วเสร็จปลายปี 2565
กรมทางหลวงชนบท (ทช.) กระทรวงคมนาคม ดําเนินการก่อสร้างถนนสายแยกทางหลวงแผ่นดินหมายเลข 118 - บ้านทุ่งยาว (ช่วงที่ 2) อําเภอเวียงป่าเป้า จังหวัดเชียงราย เชื่อมเส้นทางสู่ศูนย์พัฒนาโครงการหลวง สนับสนุนการท่องเที่ยวเชิงธรรมชาติ มุ่งพัฒนาคุณภาพชีวิตของประชาชนในพื้นที่ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการยกระดับมาตรฐานเส้นทางในโครงข่ายคมนาคม เพื่อพัฒนาประสิทธิภาพความสะดวกและปลอดภัยในการสัญจรของประชาชน
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า อําเภอเวียงป่าเป้าเป็นเขตติดต่อระหว่างจังหวัดเชียงรายและจังหวัดเชียงใหม่ ซึ่งตลอดเส้นทางมีอุทยานแห่งชาติตั้งอยู่หลายแห่งและเป็นที่ตั้งของโครงการหลวง ซึ่งเป็นแหล่งท่องเที่ยวเชิงอนุรักษ์ แต่เนื่องจากพื้นที่ส่วนใหญ่มีสภาพภูมิประเทศเป็นภูเขาสูงชัน เส้นทางบางส่วนคับแคบและเป็นถนนดินลูกรัง ส่งผลให้การเดินทางเข้าไปท่องเที่ยวและการขนส่งผลผลิตทางการเกษตรเป็นไปด้วยความยากลําบากโดยเฉพาะในช่วงฤดูฝน ดังนั้น ทช. จึงได้สนับสนุนงบประมาณในการสํารวจออกแบบและก่อสร้างถนนสายแยกทางหลวงแผ่นดินหมายเลข 118 - บ้านทุ่งยาว (ช่วงที่ 2) อําเภอเวียงป่าเป้า จังหวัดเชียงราย โดยได้รับอนุญาตการขอใช้พื้นที่ในการปรับปรุงและก่อสร้างเส้นทางจากกรมอุทยานแห่งชาติสัตว์ป่าและพันธุ์พืช เพื่อสนับสนุนเส้นทางเข้าสู่พื้นที่ของศูนย์พัฒนาโครงการหลวงห้วยโป่ง ส่งเสริมการท่องเที่ยวเชิงธรรมชาติระหว่างเส้นทางตลอดโครงการ อาทิ อ่างเก็บน้ําดอยงู บ้านทุ่งยาว บ้านห้วยทราย บ้านป่าเมี่ยงม่อนวัด บ้านห้วยคุณพระ และบ้านขุนลาว อีกทั้งเป็นการแก้ไขปัญหาในการเดินทางและการขนส่งผลผลิตทางการเกษตรของประชาชนในพื้นที่ให้มีความสะดวกปลอดภัยในทุกฤดูกาล พร้อมทั้งสามารถรองรับการเจริญเติบโตของเมืองเข้าสู่พื้นที่ดังกล่าวได้ในอนาคต
โครงการก่อสร้างถนนสายแยกทางหลวงแผ่นดินหมายเลข 118 - บ้านทุ่งยาว (ช่วงที่ 2) อําเภอเวียงป่าเป้า จังหวัดเชียงราย มีจุดเริ่มต้นโครงการบริเวณแยกถนนทางหลวงแผ่นดินหมายเลข 118 (เชียงใหม่ - เชียงราย) ช่วง กม. ที่ 76+100 แล้วเข้าไปในพื้นที่ของป่าสงวนแห่งชาติและอุทยานแห่งชาติขุนแจ จากนั้นจึงเชื่อมกับถนนทางหลวงแผ่นดินหมายเลข 118 (เชียงใหม่ - เชียงราย) อีกครั้งในบริเวณ กม.ที่ 54+100 รวมระยะทาง 16.875 กิโลเมตร ซึ่งเป็นการก่อสร้างถนนคอนกรีตเสริมเหล็กขนาด 2 ช่องจราจร ความกว้าง 4 - 5 เมตร พร้อมก่อสร้างสะพานคอนกรีตเสริมเหล็ก จํานวน 3 แห่ง ระบบระบายน้ํา ป้ายและเครื่องหมายจราจรสําหรับ อํานวยความปลอดภัย โดยใช้งบประมาณทั้งสิ้น 108.7 ล้านบาท (หนึ่งร้อยแปดล้านเจ็ดแสนบาท) ปัจจุบันอยู่ในระหว่างดําเนินการก่อสร้างในส่วนของผิวจราจรคอนกรีตเสริมเหล็ก งานสะพานคอนกรีตเสริมเหล็ก และระบบระบายน้ํา ได้แก่ ท่อลอดเหลี่ยม ท่อระบายน้ําใต้ถนน และรางระบายน้ํา ซึ่งคาดว่าจะดําเนินการแล้วเสร็จพร้อมเปิดให้ประชาชนสัญจรได้ในช่วงปลายปี 2565